CELEX: 41994D0015
Language: da
Date: 1994-11-21 00:00:00
Title: Schengen-reglerne - Eksekutivkomitéens afgørelse af 21. november 1994 om indførelse af en edb-procedure for høring af de centrale myndigheder, der er omhandlet i artikel 17, stk. 2, i konventionen (SCH/Com-ex (94) 15 rev.)

Avis juridique important

|

41994D0015

Schengen-reglerne - Eksekutivkomitéens afgørelse af 21. november 1994 om indførelse af en edb-procedure for høring af de centrale myndigheder, der er omhandlet i artikel 17, stk. 2, i konventionen (SCH/Com-ex (94) 15 rev.)  

EF-Tidende nr. L 239 af 22/09/2000 s. 0165 - 0165

EKSEKUTIVKOMITÉENS AFGØRELSEaf 21. november 1994om indførelse af en edb-procedure for høring af de centrale myndigheder, der er omhandlet i artikel 17, stk. 2, i konventionen(SCH/Com-ex (94) 15 rev.)EKSEKUTIVKOMITÉEN HAR -under henvisning til artikel 132 i konventionen om gennemførelse af Schengen-aftalen,under henvisning til artikel 17, stk. 2, i ovennævnte konvention -TRUFFET FØLGENDE AFGØRELSE:1. Med virkning fra iværksættelsen af konventionen om gennemførelse af Schengen-aftalen anvendes der edb-procedure ved høring af de øvrige kontraherende parters centrale myndigheder i forbindelse med visumudstedelse i medfør af bestemmelserne i de fælles konsulære instrukser og i henhold til principperne i det hertil knyttede datakatalog (SCH/II-Vision (93) 20 rev. 3(1)). Dersom visse kontraherende parter efter gennemførelseskonventionens iværksættelse endnu ikke opfylder de tekniske krav for anvendelse af edb-proceduren, fremsendes høringsdataene for disse kontraherende parters vedkommende efter de traditionelle metoder, jf. bestemmelserne i de fælles konsulære instrukser.2. Eksekutivkomitéen opfordrer alle kontraherende parter til så hurtigt som muligt at skabe de tekniske betingelser, der er nødvendige for edb-procedurens anvendelse.3. Hvis Sirene-nettet (fase II) til transmission af høringsdata ikke er til rådighed, når ovennævnte procedureprincipper iværksættes, træffer de berørte kontraherende parter de nødvendige foranstaltninger til at sikre, at dataene kan overføres via offentlige net. De kontraherende parter sikrer et passende sikkerhedsniveau ved datatransmissionen.4. Hver kontraherende part afholder omkostningerne ved etableringen af edb-høringsproceduren i sit eget land. 12 måneder efter at ordningen er iværksat, drøfter de kontraherende parter en eventuel godtgørelse af datatransmissionsomkostninger under hensyntagen til princippet om, at ophavsmanden betaler. I denne forbindelse tager de kontraherende stater hensyn til, at den hørte stat i forbindelse med høringen også sikrer den hørende stats legitime sikkerhedsinteresser.De kontraherende parter registrerer omkostningerne ved høringsproceduren fra den dato, hvor systemet tages i brug, og forelægger en oversigt over disse omkostninger senest 12 måneder derefter.Heidelberg, den 21. november 1994.Bernd SchmidbauerFormand(1) Fortroligt dokument.